Die Hoekhuis se Bron | Woorde
Die Hoekhuis se Bron
Gisteroggend , sien die die mense van die Hoekhuis, hul straat bars uit sy nate uit. So asof iemand benede besig is met tonnelgrawe . Neem sommer kortpad na bo.
Hulle staan in hul kerkskoene , hande op die heupe , en staar na die waters wat verbygaan. Diep bedroef.
Die man rapporteer aan die owerhede.
Sy vrou het hom so staan en beluister. Die oktawe van vererg hoorbaar, die spel van die straatnaam -die herhaal – die weereens spel.
” Nie Brakstraat nie !! Brink ..B R I N K. en hy spel in Afrikaans ..in Engels ..en as hy kon sou hy in ander tale ook gespel het. Hy’t het slegs daarin gespreek – darem eers nadat die telefoonkie neergesit is. Met mening plus so drieletterwoord, net te bevestig van sy argwaan .
Die duiwe het gekoer, ..daar’s water.. soos strome van seëninge . Saamgeswerm drink hul by die Hoekhuis in die midddel van die teerpad.
Later het Hy gesels met die raad van Water ..
Die dag het gekom en gegaan.
Nee, jammer Vaaldam dit is nog nie herstel nie..daar is slegs ‘n loergat gemaak. Gesprekke soos water onder deur die brug..miskien nie..die gat is darem bewysstuk A.
Die vrou gaan stort vroegoggend op dese Maandagoggend. Sy besef iewers gaan krane toegedraai word. Haar make moet sy maak , al wat ‘n hol ding is aanvul vir die wis en onwis.
Sy staan met haar gesig na bowe in die hokkie ( wat haar ewig aan winkel aantrekhokkie laat dink) ingeseep – weg is die warmwater! Slaan die koue water haar sintuie almal nugter wakker.
Sy gil suutjies..wip ligvoets eenkant toe na die verste hoekie.. staan en hyg !
Ag foeitog dit klink so mooi, nee wat hoekom sal sy nou die waarheid geweld aandoen.
Sy het gegil, met mening , hoektoe gekoes. Hygend gewag vir die waterstraaltjie se herstel.
Waardig kon sy nou nie haar stort geniet nie.
Mag ieder en elk tog maar ‘n gelykmatige vloei van waters beleef.
Mag ieder en elk water waardeer.
Mag die Stadsraad besef ‘Water is lewe.’
18 comments on “Die Hoekhuis se Bron”
Jy laat my lekker glimlag so vroeg op hierdie Maandag.
Hoop jy het ‘n vrolike Maandag verder..
Haha, daai skoot koue water! Ons waterdruk hier in die woonstel is absoluut pateties vir die laaste paar maande en niemand weet hoekom nie. Seker ook ‘n Bron iewers, waarvan die munisipaliteit vergeet het of nie die straatnaam kan spel nie.
Die tandemasjien het geland… ons het na dese ‘n gatpad …
Water! Water net waar jy kyk! Behalwe in die damme!
Erg droewig, hul het net waterdruk verminder om stroom stadiger te maak- ons hoop dit gaan verbeter
Hehe. En dan word ons voortdurend herinner om spaarsaam met water te werk, dan wonder ek ook baiekeer oor die strome wat hier straataf hardloop sommer vir dae aaneen.
Ek kan sommer huil, dit is vir my vreeslik my tuin verdroog en straatlangs loop water!!
Ek glo jy was daarna nugterwakker en reg vir Maandag se dagtaak :)
Haha ..juistement Kameel!
Jitte , daardie ‘ruwe ‘ woord..spring daardie gesang?psalm nou in my kop “Ruwe storme breek in woede ” ..o aarde nee! Dit klink nie gepas by my stort eskapade nie!
Nee, daar is rock liedjie Rude awakening. Weet nie wat die awakening was nie maar klink of jou stort ‘n rude awakening was.
Jy skryf darem so humoristies,Dirkie!
Ek waardeer altyd jou inloer, sommige dae dan gaan dit maar broekskeur , dan spring die woorde in sinne.. is maar oorerwing, my Ma kon nogal ons heel prettig vermaak, dit trek altyd die wa deur die drif..
hehehehe… siestog ek ken daai gevoel
Ek sien daar by jou standplaas word steeds gebou.. hoop jul waterwerke beleef darem goeie vloei.
Dit gaan baie beter
This entry was posted on Oktober 17, 2016 by ddupl3ss1s in Gedagtes vir die dag..